Spørgsmål: Jeg er ved at være færdig med uddannelsen og skal til at søge job. Jeg har foreløbig søgt en stilling, kom til samtale men fik ikke jobbet. Jeg har en ansøgning mere i støbeskeen, men de job jeg gerne vil have hænger ikke på træerne og bliver ofte besat via "nogen kender nogen" eller uopfordrede ansøgninger. Mit netværk er - ikke prangende, men dog eksisterende. Jeg kender ansatte i flere af de mindre virksomheder, hvor jeg kunne tænke mig at søge og har tænkt mig at kontakte dem og høre, om der måske kunne være en stilling på vej. Men - hvordan skriver man bedst en uopfordret ansøgning? Jeg kan - mener jeg selv - godt skrive en opfordret, men en uopfordret? Skal man ringe i forvejen? Ringe et par dage efter at den er sendt? Hvor påtrængende skal man være? Hvornår giver det et godt indtryk og hvornår er det for meget? Jeg har læst en masse om at skrive ansøgninger, og har der bl.a. læst, at man skal fastholde initiativet, ved at ringe og følge op og der er eksempler på afslutninger som "Jeg kontakter jer i slutningen af ugen for at aftale en uforpligtende samtale og et personligt møde" - jeg synes bared det virker meget agressivt? Hvad gør andre? Hvad får man noget ud af? Hvordan ser chefer og andre ansættere på uopfordrede ansøgninger?
Svar: Hej Mette Der hvor jeg arbejder sidder jeg ofte og læser ansøgninger. Det er FEDT at læse uopfordrede ansøgninger, HVIS ansøgeren har sat sig ind i hvad vi laver og hvordan de mener at kunne bibringe med noget positivt. Lad være med at bruge gængse "buzz" ord, men lav en velbegrundet og saglig argumentation for hvorfor du mener at lige præsic DU kan være en resource. Fortæl hvorfor du mener at det kunne være spændende at at arbejde for virksomheden - mere end bare "jeg synes det er en spændende virksonhed, som jeg godt kunne tænke mig at være en del af" Jeg vil vide HVORFOR  Det gælder om at være med til at skabe sin egen stilling - især midt i en "finanskrise" God Jagt Louise